Miami International Autodrome

Die Miami International Autodrome is 'n doelgeboude tydelike renbaan rondom die Hard Rock-stadion en sy privaatfasiliteite in die Miami Gardens-voorstad van Miami, Florida. Die baan is 5,41 km lank en beskik oor 19 draaie wat 'n gemiddelde spoed van ongeveer 223 km/h moontlik maak. Die baan is spesifiek vir die Miami Grand Prix ontwerp, wat sedert 2022 op die Formule Een Wêreldkampioenskapkalender geplaas is.

 Geskiedenis 
Die baan was reeds in Oktober 2019 voorgestel met 'n aanvanklike ontwerp by hierdie plek, met tot 75 baanontwerpe wat oorweeg is, en 36 wat nageboots is. Die stadion se eienaar, Stephen Ross, het al etlike jare probeer om Formule Een soontoe te lok voordat die aanvanklike ontwerp gepubliseer is. Organiseerders van die Grand Prix by die Hard Rock-stadion het 'n beginselooreenkoms geteken om 'n wedren vanaf 2021 aan te bied, maar dit is toe uitgestel. Miami Gardens-kommissarisse het aanvanklik teen die skepping van die baan gestem, maar dit is op 14 April 2021 omgekeer. Op 2 September 2021 is die baan amptelik die "Miami International Autodrome" gedoop.

 Baan 
Die renbaan, wat binne die privaat terrein van die Hard Rock-stadion geleë is, gebruik nuwe en bestaande paaie binne, met die nuwe permanente asfaltpaaie van die baan geïntegreer in die Hard Rock-stadiongronde. Die baan is 'n tydelike tipe baan, en geen openbare strate wat rondom die Hard Rock-stadion geleë is, word gebruik nie. 

'n Paar weke voor die rennaweek word die baan en sy veiligheidskenmerke slegs vir die rennaweek saamgestel. Ná die wedrennaweek word die baan afgebreek en die Hard Rock-stadion-fasiliteit weer na normaal omgeskakel.

 Verwysings